
             REPUBLIKA HRVATSKA

      Trg Vladimira Jagarinca 5
            48355 Novo Virje

[bookmark: _GoBack]Novo Virje, 03. studeni 2023. 

Matični broj: 02548534
Šifarska oznaka: 8411
· Opće djelatnosti javne uprave 


OBRAZLOŽENJE
Ostvarenje prihoda i rashoda, primitaka i izdataka
Za razdoblje od 01. siječnja do 30. lipnja 2023. godine


     	 Na temelju članka 79. Zakona o proračunu ( "Narodne novine" broj 144/21), članka 17. Pravilnika o polugodišnjem i godišnjem izvršenju proračuna  ( "Narodne novine" broj 85/2023) obrazloženje ostvarenje prihoda i rashoda, primitaka i izdataka čini sastavni dio polugodišnjeg izvještaja o izvršenju Proračuna.
Proračun Općine Novo Virje za 2023. godinu donijelo je Općinsko vijeće Općine Novo Virje na 12. sjednici održanoj 15. prosinca 2022. godine. Proračunom su planirani uravnoteženi prihodi i primici sa rashodima i izdacima u svoti od 1.618.375,00 eura. I Izmjene i dopune Općinsko vijeće Općine Novo Virje donijelo je 08. svibnja 2023. godine, u svoti planiranog proračuna od 1.750.918,00 eura.

I. PRIHODI I PRIMICI

1.1. Prihodi poslovanja
Proračunski prihodi poslovanja naplaćeni su u svoti od 354.183,69 eura. Realizacija prihoda u odnosu na isto izvještajno razdoblje prethodne godine je manja za 27,17%. 
Najznačajniji izvor prihoda poslovanja čine prihodi od nefinancijske imovine s osnove dobivenih naknada za pridobivenu količinu energetskih mineralnih  sirovina ( u daljnjem tekstu: renta Ina d.d. ). Ostvareni prihodi od rente Ina d.d. iznose 130.121,36 eura ( primljene uplata za razdoblje od prosinac 2022. – svibanj 2023. ) što je za cca 42,06% manje u odnosu na isto izvještajno razdoblje 2022. godine kada je iznosila 224.570,57 eura. 
Uz rentu prihodi od nefinancijske imovine čine: a) naknada za koncesije za obavljanje dimnjačarskih poslova s područja Općine Novo Virje u iznosu od 398,16 eura, b) prihodi od iznajmljivanja postrojenja i opreme-(vage, društveni dom, mrtvačnica) u iznosu od 877,97 eura. Druge po redu najznačajnije prihode poslovanja čine pomoći iz inozemstva i od subjekata unutar općeg proračuna u iznosu od 138.421,79 eura. U odnosu na isto izvještajno razdoblje prethodne godine njihova je realizacija manja za 28,47 %.
Za prvo polugodište 2023. godine : primljena su sredstva iz državnog proračuna u iznosu od 128.436,00 eura ( kompenzacijske mjere za fiskalno izravnanje). 
Primljena su sredstva na temelju potpisanog ugovora s Hrvatskim zavodom za zapošljavanje za jednog radnika na vrijeme od 6 mjeseci u iznosu od 5.038,79 eura. 
Za provođenje male škole u dječjem vrtiću Bregunica primljena su sredstva u iznosu od 54,00 eura. 
	Sukladno podnesenim zahtjevima za isplatu/nadoknadu sredstava iz projekta : Program Zaželi – „Brižne žene Podravske 3“ Općina Novo Virje je primila sredstva u iznosu od 4.893,00 eura. 
	
Prihodi od poreza  sa svojim povećanjem od 40,73% u odnosu na izvještajno razdoblje prethodne imovine, odnosno realizacijom od 61,48% u odnosu na plan tekuće godine. prihodi od poreza obuhvaćaju: prihodi od poreza na dohodak, porez na imovinu i porez na robu i usluge. Porez na dohodak u ovom izvještajnom razdoblju iznosi 45.096,91 eura, porez na imovinu ( porez na promet nekretnina ) 4.866,21 eura i porez na robu i usluge ( porez na potrošnju i porez na tvrtku) iznosu 549,81 eura. 

Prihodi po posebnim propisima  za izvještajno razdoblje 2023. godine iznose 32.860,50 eura kn.  Doprinos za šume 1.918,30 eura, grobna naknada iznosi 5.211,79 eura, te namjenski prihodi vrtića s osnove uplate roditelja za smještaj djece u vrtiću iznosi 13.279,61 eura. 

Komunalni naknada u ovom izvještajnom razdoblju iznosi 12.450,80 eura.

Prihodi od pruženih usluga u ovom izvještajnom razdoblju iznose 873,87 eura ( prihod od mosne i stočnih vaga u Crncu, Denovici i Medvedički).

II. RASHODI I IZDACI

2.1.  Rashodi poslovanja
Rashodi poslovanja realizirani su u svoti 227.312,41 eura ili 28,50% od plana. 

Rashodi za zaposlene obuhvaćaju bruto plaću načelnika, zaposlenih  u Jedinstvenom upravnom odjelu, zaposlenih  u vrtiću, plaću osobe zaposlene preko javnog rada te djelatnica na projektu „Zaželi“ faza III. Njihova realizacija iznosi 11,98% više u odnosu na isto izvještajno razdoblje prethodne godine. 

Materijalni rashodi su realizirani u iznosu od 73.509,97 eura ili 21,10% od tekućeg plana. Njih čine: naknade troškova zaposlenima ( službena putovanja, naknade za prijevoz na posao i s posla, stručno usavršavanje zaposlenika i naknada za korištenje privatnog automobila u službene svrhe djelatnika JUO i djelatnica dječjeg vrtića te radnika zaposlenog na javnim radovima) u iznosu od 6.57925 eura. Rashodi za materijal i energiju su ostvareni u iznosu od 22.967,94 eura a čine ih uredski materijal i ostali materijalni rashodi, namirnice za dječji vrtić, troškovi energije plina i električne energije, materijal i dijelovi za tekuće i investicijsko održavanje, sitni inventar ( dječji vrtić i općina). Rashodi za usluge su ostvareni u iznosu 32.808,99 eura, a čine ih: usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalnih usluga, troškovi zakupnina i najamnina, zdravstvene i veterinarske usluge, intelektualne, računalne i ostale usluge. Ostali nespomenuti rashodi poslovanja ostvareni su u iznosu od 11.153,79 eura, a odnose se na premije osiguranja, reprezentacija, članarine i ostale nespomenute rashode poslovanja- cvijeće. Financijski rashodi -  kamate za primljeni kredit, bankarske i usluge platnog prometa su ostvarene u iznosu od 1.758,86 eura. Pomoći dane u inozemstvo i unutar opće države ( Javna vatrogasna postrojba, OŠ Ferdinandovac)  iznose 2.845,86 eura. Naknada građanima i kućanstvima iznose 21.455,60 a njih čine: dar za novorođenčad, troškovi prijevoza srednjoškolcima i studentima, gerontoprogram, sufinanciranje mladim obiteljima za kupnju i adaptaciju kuće, te za rušenje starih kuća, isplata uskrsnice umirovljenicima. Ostali rashodi su ostvareni u iznosu od 26.345,01 eura a odnosi se na tekuće donacije udrugama.

2.2. Rashodi za nabavu nefinancijske imovine 

Rashodi za nabavu nefinancijske imovine ostvareni su u iznosu 2.487,81 eura , što je za 97,09% manje u odnosu na isto izvještajno razdoblje prethodne godine.
U okviru ove skupine financirani su slijedeći rashodi:

	Opis
	Iznos u eur-ima

	Vodnokomunalna infrastruktrua
	1.832,81

	Ozvučenje-komplet za mrtvačnicu i groblje
	655,00



3. IZDACI ZA FINANCIJSKU IMOVINU I OTPLATE ZAJMOVA

3.1.  Izdaci za financijsku imovinu i otplate zajmova 
Izdaci za financijsku imovinu i otplate zajmova u prvom polugodištu 2023. godine ostvareni su u iznosu od 19.908,42 eura.

III. OBRAZLOŽENJE IZVRŠENJA PROGRAMA 

Razdjel 001 Općinski načelnik i općinsko vijeće
Glava 00101 Općinski načelnik i općinsko vijeće
Program 1001 Donošenje akata i mjera iz djelokruga predstavničkog i izvršnog tijela

A100101: Predstavnička i izvršna tijela: realizirano 11.509,19 eura

Realizacija obuhvaća rashode za plaću u iznosu 9.459,79 eura, naknadu prijevoza općinskog načelnika ( službena putovanja, naknada za prijevoz na posao i s posla, naknada za korištenje privatnog automobila u službene svrhe) u iznosu 1.865,08 eura, članstvo Općine Novo Virje u Hrvatskoj zajednici općine za prvo polugodište 2023. godine isplaćeno je 184,32 eura.
 
A100102: Dani Općine – realizirano 8.433,75 eura

Održavanje Dana Općine Novo Virje koje su održane u razdoblju od 23. travnja do 06. svibnja 2023. godine.

A100103: Godišnje financiranje političkih stranaka – realizirano 663,59 eura

Odlukom o raspoređivanju redovitih sredstava  za rad političkih stranaka zastupljenih u Općinskom vijeću Općine Novo Virje  utrošeno je 663,59 eura.


Razdjel 002 Jedinstveni upravni odjel
Glava 00201 Jedinstveni upravni odjel
Program 1002 Priprema i donošenje akata iz djelokruga tijela

A100201: Administrativno, tehničko i stručno osoblje – realizirano 35.494,64 eura

Plaće djelatnika u Jedinstvenom upravnom odjelu te naknade troškova zaposlenima ( službena putovanja, naknada za prijevoz na posao i s posla, loko vožnja u iznosu 26.838,96 eura ). Realizirani su troškovi jedinstvenog upravnog odjela što se tiče troškova energije, uredskog materijala, troškovi telefona, poštarina,  interneta, usluge promidžbe, komunalne usluge, intelektualne i računalne usluge, troškovi reprezentacije, bankarske usluge  u iznosu od 8.655,68 eura. 

A100202: Održavanje objekata u vlasništvu općine za redovno korištenje – realizirano 3.905,88 eura

Pod tom realizacijom spada osiguranje zgrade Jedinstvenog upravnog odjela Općine Novo Virje, troškovi režija ( voda, plin, el .energija, smeće  za sve nekretnine u vlasništvu općine) i troškovi održavanja.

A100204: Otplata dugoročnog kredita – realizirano 20.504,13 eura

Općina Novo Virje za razdoblje od 01. siječnja do 30. lipnja 2023. godine izdvojila 20.504,13 eura za otplatu dugoročnog kredita i kamata za izgradnju dječjeg vrtića. Zadnja rata kredita je bila 31.08.2023. godine.

A100205: Održavanje plovila i stočnih vaga za redovno korištenje – realizirano 4.933,69 eura

Izvršeni su radovi na stočnoj vagi u Crncu zamjena lima i rogova, preventivni pregled vage, godišnji pregled skele, troškovi vagara-ugovori o djelu.

A100206: Strategija, plan i registar imovine – realizirano 1.294,11 eura

A100207: Održavanje aplikacije komunalne infrastrukture – realizirano 298,68 eura

A100208: Transparentnost isplate iz proračuna – realizirano 597,24 eura

S 01.01.2022. godine sve općine imaju u obavezi na svojim stranicama objavljivati sve isplate iz proračuna, tako da je Općina Novo Virje plaća mjesečno održavanje i upisivanje u  aplikaciju transparentnost isplate iz proračuna.

Program: 1016 Aktivna politika zapošljavanja

A101601: Javni radovi Općine Novo Virje – realizirano 990,96 eura

Sa Hrvatskim zavodom za zapošljavanje sklopljen je ugovor o financiranju zapošljavanja jedne osobe u javnom radu u visini do 100% troška minimalne plaće uvećane za doprinose na osnovicu i naknadu za prijevoz za razdoblje od 23.05.-22.11.2023. godine. 


Glava 00202 Civilna i protupožarna zaštita
Program 1003 Civilna i protupožarna zaštita

A100303: Protupožarna zaštita – realizirano 6.969,89 eura

Za poslovanje vatrogasne zajednice Općine Novo Virje i Javnoj vatrogasnoj postrojbi isplaćeno je 5.261,02 eura.

GLAVA 00203 Gospodarske i komunalne djelatnosti
Program 1004 Poticanje razvoja gospodarstva

A100403: Sufinanciranje rada poljoprivrednog redara – realizirano 1.725,42 eura

Općina Novo Virje s gradom Đurđevcom ima sklopljen sporazum za poslove poljoprivrednog redarstva, za prvo polugodište je potrošeno 1.725,42 eura.

GLAVA 00204 Komunalna infrastruktura
Program 1006 Održavanje komunalne infrastrukture

A100601: Održavanje opreme i uređaja komunalne infrastrukture – realizirano 2.026,73 eura

Troškovi održavanja i popravka strojeva i opreme  u vlasništvu općine Novo Virje ( kosilica, škare za živicu, trimera).

A100602 : Tekuće održavanje traktora – realizirano 510,25 eura

U ovu aktivnost spadaju troškovi vezani za traktor ( nabava bočnog i zadnjeg stakla, zaštitna kabina, trošak  registracije i police osiguranja traktora).

A100603: Održavanje cesta i drugih javnih površina – realizirano 1.373,90 eura

Općina Novo Virje je sklopila ugovor s firmom Iskop Fuček za održavanje nerazvrstanih cesta na području Općine Novo Virje ( šljunčanje i razgrtanje šljunka na nerazvrstanim cestama ), troškovi goriva za kosilicu za košenje javnih površina, gorivo za traktor - malčiranje javnih površina na području Općine Novo Virje, nabava sadnica cvijeća. 

A 100604: Održavanje groblja – realizirano 1.913,83 eura 

U prvom polugodištu 2023. godine na troškove čišćenja mrtvačnice i goriva za kosilice je utrošeno 277,70 eura, izrada jastučnica za klupe 294,31 eura, odvoz smeća ( kontejner lampaši ) 800 eura i računale usluge ( održavanje aplikacije grobne naknade koje se plaće AXIOM d.o.o. ).

A100607: Javna rasvjeta – realizirano 8.572,15 eura

Na trošak javne rasvjete na području Općine Novo Virje je utrošeno u prvom polugodištu 2023. godine 8.572,15 eura ( el. energija i popravak. ).

A100608: Komunalne usluge – realizirano 5.771,32 eura

Općina Novo Virje s Općinom Molve ima sklopljen sporazum za poslove komunalnog redarstva, trošak odvoza smeća sa zelenih otoka i zbrinjavanje agro folije, trošak adulticidne obrade komaraca na  području Općine Novo Virje, trošak naknade za korištenje odlagališta otpada koje se plaća Općini Koprivnički Ivanec, te trošak veterinarskih usluga ( mirkočipiranje pasa i rezervacija mjesta u stacionu ).

A100609: Redovan rad mobilnog reciklažnog dvorišta – realizirano 210,00 eura

Trošak usluge prijevoza kontejnera i rad radnika na mobilnom reciklažnom dvorištu u iznosu od 210,00 eura.

A100611: Istražni radovi i plan sanacije odlagalište otpada – realizirano 1.350,00 eura

Ovi troškovi se odnose na uređenje vanjskog dijela odlagališta komunalnog otpada „Furjanovo“.

Program 1007 Izgradnja objekata i uređaja komunalne infrastrukture

K100002: Izgradnja vodno komunalne infrastrukture aglomeracije – realizirano 1.832,81 euro

Temeljem zahtjeva koje šalju Komunalije d.o.o. Đurđevac Općina Novo Virje isplaćuje sredstva za izgradnju vodno komunalne infrastrukture aglomeracije u našoj općini.

K100006: Nabava dugotrajne imovine za groblje – realizirano 655,00 eura

Za potrebe mrtvačnice i za održavanje sprovoda nabavljen je razglas ( ozvučenje komplet)  u iznosu od 655,00 eura.

K100003: Asfaltiranje cesta – realizirano 18,62 eura

Temeljem rješenja od Hrvatskih voda plaćen je vodni doprinos za Trepčansku ulicu. 

GLAVA 00205 Djelatnost športa, kulture i religije
Program 1008 Program javnih potreba u kulturi

A100802: Služba kulture – realizirano 2.989,04 eura

Financiranje aktivnosti kulturnih udruga koje djeluju na području općine kroz dodijeljene donacije. 

A100803: Usluga Bibliobusa – realizirano 465,00 eura

Temeljem potpisanog Ugovora o suradnji pružene su knjižne usluge dolaskom bibliobusa na stajalište korisnika – Općine Novo Virje dva puta mjesečno. 

Program 1009 Program javnih potreba u sportu

A100901: Službe rekreacije i sporta – realizirano 16.591,00 eura

Financiranje aktivnosti sportskih udruga koje se djeluju na području općine kroz dodijeljene donacije. U prvom polugodištu za sportske udruge je isplaćeno 16.591,00 eura. 

Program 1010 Program javnih potreba u religiji

A100018: Pomoć vjerskoj zajednici – realizirano 331,00 euro

Podržavanje aktivnosti koje pridonosi razvitku i promicanju vjerskog života na području naše općine. 

Glava 00206 Javne potrebe u obrazovanju
Program 1011 Program predškolskog odgoja i obrazovanja

A101101: Predškolski odgoj DV „Bregunica“

U prvom polugodištu 2023. godine Općina je sufinancirala rad dječjeg vrtića „Bregunica“ Novo Virje u iznosu 58.135,43 eura. Uplate roditelja za smještaj djece u vrtiću iznose 14.096,56 eura, a uplaćena sredstva od Ministarstva znanosti i obrazovanja temeljem Odluke o sufinanciranju programa javnih potreba u predškolskom odgoju i obrazovanju (mala škola)  iznose 210,38 eura za prvo polugodište 2023. godine.

Program 1012 Osnovno obrazovanje

A101201: Osnovno obrazovanje – realizirano 472,99 eura 

Sufinanciranje akcije „Sigurno u prometu 2023“ u osnovnim školama ( obuhvaća učenike 5. razreda, a cilj akcije je podizanje prometne kulture sigurnosti u prometu na cestama i zaštita), sufinanciranje škole plivanja, škole u prirodi za učenike iz Područne škole Medvedička, pehari i medalje za održavanje akcije „Športom do zdravlja“ dobavljač K.Ž.M.-Prom d.o.o.

Program: 1013 Program Srednjoškolskog i visokog obrazovanja

A101301: Troškovi prijevoza srednjoškolcima – realizirano 3.503,50 eura

Temeljem Odluke o sufinanciranju prijevoza učenicima srednjih škola s područja Općine Novo Virje  za školsku godinu 2022./2023. iz rujna 2022. godine, te podnesenih zahtjeva isplaćena su sredstva učenicima  za drugo polugodište.

A100302: Troškovi prijevoza studentima – realizirano 1.911,00 eura

Temeljem Odluke o sufinanciranju prijevoza studentima s područja Općine Novo Virje  za akademsku godinu 2022./2023. iz listopada 2022. godine, te podnesenih zahtjeva isplaćena su sredstva učenicima  za drugi semestar.

Glava 00207 Programska djelatnost socijalne skrbi
Program 1014 Socijalna skrb te promicanje prava i interesa osoba s invaliditetom

A101402: Gerontoprogram – realizirano 5.355,73 eura

Temeljem potpisanog sporazuma o provođenju programa pomoć u kući starijim osobama u razdoblju od 01.01.-31.12.2023. godine, Općina Novo Virje sufinancira plaću djelatnice zaposlene koja brine o nemoćnima i starim s područja naše općine. 

A101403: Projekt Zaželi faza III– realizirano 12.232,50 eura

S 01.02.2023. godine sklopljeni su ugovori s ženama koje će pružati pomoć starijim osobama na području Općine Novo Virje. Općina Kalinovac je nositelj projekta. Ugovor traje do 31.07.2023. godine, zaposlene su tri žene s područja naše općine, a svaka brine za šest korisnika. 

A101404: Održavanje javnih površina i rušenje kuća – realizirano 1.990,84 eura

Temeljem Odluke o dodjeli poticaja za rušenje i uklanjanje građevina u prvom polugodištu 2023. godine smo zaprimili 2 zahtjeva te smo isplatili 1.990,84 eura.

A101405: Darovi za novorođenčad– realizirano 464,53 eura

Zaključkom općinskog načelnika odobrene su pomoći za novorođeno dijete u iznosu od 464,53 eura. Naša općina za prvo i drugo dijete isplaćuje 132,72, za treće dijete 199,08 a za svako slijedeće po 66,36 eura više. U prvom polugodištu su bila dva zahtjeva.

A101407: Naknade umiovljenicima – realizirano 1.380,00 eura

Općina Novo Virje u 2023. godini je isplaćivala uskrsnice umirovljenicima i osobama u socijalno-materijalnoj potrebi s područja naše općine u iznosu od 15,00 eura po korisnku (92 zahtjeva).

A101408. Pomoć obiteljima za kupnju i adaptaciju kuće – realizirano 6.850,00 eura

Početkom 2022. godine je donesena odluka kojom se pomaže mladima s područja naše općine za kupnju kuće ili adaptacije. U prvom polugodištu 2023. su bila dva zahtjeva za kupnju kuće ( Seleš i Mađerek).

Program 1015 Humanitarna skrb kroz udruge građana

A101501: Donacije Crvenom križu – realizirano 876,36 eura

Na temelju Ugovora o izravnoj dodjeli financijskih sredstava za financiranje gradskog društva Crvenog križa za 2023. godinu isplaćeno je 212,36 eura i temeljem zahtjeva za donacije sredstava radi kupnje službenog vozila koje bi služilo za obilazak štićenika na terenu, dostavu paketa pomoći, kupnju potrepština i slično u iznosu od 664,00 eura.


A101502: Donacije fizičkim osobama i ostale donacije – realizirano 297,00 eura

Temeljem zahtjeva od Povjerenstva za ravnopravnost spolova za održavanje Festivala žena iz ruralnih područja KKŽ koji se ove godine održao u Kalinovcu isplaćeno je 150,00 eura. Zajednica sportskih udruga grada Đurđevca je poslala zamolbu za isplatom sredstava za održavanje manifestacije Olimpijski festival dječjih vrtića –  isplaćeno je 100,00 eura. Na temelju zamolbe isplaćeno je Katarini Matiša za izlet učenika 2. razreda u Zagreb u organizaciji turističke agencije Niba Tours u iznosu od 47,00 eura. Isplaćeno je Turističkoj zajednici Grada Đurđevca  130,00 eura za obilježavanje 32. obljetnice braniteljskih postojbi.


IV.REZULTAT POSLOVANJA

Ostvareni rezultat poslovanja dječjeg vrtića „Bregunica“ za prvo polugodište 2023. godine je manjak prihoda i primitaka u iznosu od 300,76 eura kao razlika prihoda i primitaka 71.469,04 eura i rashoda  poslovanja 71.769,80 eura.

 Izvršenje Proračuna za prvo polugodište 2023. godine sadržava izvršenje financijskog plana proračunskog korisnika Dječjeg vrtića „Bregunica“ Novo Virje, konsolidirani rezultat poslovanja ( bez prijenosa rezultata prethodne/ih godina ) je višak prihoda i primitaka u iznosu 104.475,05 eura.

V. STANJE NENAPLAĆENIH POTRAŽIVANJA, NEPODMIRENE I DOSPJELE OBVEZE TE STANJE POTENCIJALNIH OBVEZA PO OSNOVI SUDSKIH POSTUPAKA

Stanje nenaplaćenih potraživanja Općine Novo Virje na dan 30. lipnja 2023. godine iznosi 91.039,78 eura.
· Potraživanja za poreze u iznosu od 6.543,65 eura
· Potraživanja za pomoći od subjekata unutar općeg proračuna u iznosu od 4.893,00 eura
· Potraživanja za prihode od imovine u iznosu od 60.660,44 eura
· Potraživanja za komunalne naknade, grobne naknade, doprinos za šume, ostale pristojbe i naknade u iznosu od 18.499,39 eura
· Potraživanja za kazne i upravne mjere u iznosu od 443,30 eura.
Stanje nenaplaćenih potraživanja dječjeg vrtića Bregunica na dan 30. lipnja 2023. godine iznose 232,26 eura i odnose se na potraživanja od roditelja za smještaj djece u dječjem vrtiću. 

Stanje nepodmirenih obveza Općine Novo Virje na dan 30. lipnja 2023. godine iznose 798.693,26 kn.
· Obveze za zaposlene u iznosu od 8.280,52 eura
· Obveze za materijalne rashode u iznosu od 7.530,68 eura
· Obveze za financijske rashode u iznosu od 209,74 eura
· Obveze za naknade građanima i kućanstvima u iznosu od 3.124,17 eura
· Obveze za nabavu proizvedene dugotrajne imovine u iznosu od 762,58 eura
· Obveze za zajmove bankama i ostalim financijskom institucijama u iznosu od 9.954,21 eura
· Obveze za zajmove od državnog proračuna u iznosu od 21.796,24 eura.
Stanje nepodmirenih obveza Dječjeg vrtića Bregunica na dan 30. lipnja 2023. godine iznose 10.799,84 kn i odnose se na obveze za zaposlene ( plaća 06/2023), obveze za materijalne rashode ( putni troškovi, službena putovanja, uredski materijal i ostali materijalni rashodi, troškovi energije i materijala, telefona, usluge tekućeg i investicijskog održavanja,  komunalnih usluga, zdravstvene usluge), obveze za financijske rashode ( bankarske usluge). 

Potencijalne obveze po osnovi sudskih postupaka Općine Novo Virje i proračunskog korisnika dječjeg vrtića Bregunica ne postoje. 

Izradila:
Jedinstveni upravni odjel				
Vranić Andreja
Viši računovodstveni referent
	
								Općinski načelnik
							Mirko Remetović

